als_Latn dik_Latn sag_Latn
Për t’u siguruar që njerëzit në të gjithë botën nuk do të humbasin asnjë informacion për futbollistin argjentinas Leo Messi nga dita e parë e Kampionatit Botëror, Adidas ka prezantuar Vamos Leo, aplikacioni që shfaq në kohë reale gjithçka ndodh për këtë futbollist.
Aplikacioni, që do të mbështetet nga një tab në Facebook, do të përmbajë një sërë informacionesh ekskluzive për kapitenin e Argjentinës, përfshirë këtu sukseset dhe dështimet në ndeshjet sportive të tij dhe një koleksion të gjitha lajmeve zyrtare për Leo Messin.
Në aplikacion gjithashtu është përfshirë një furnizues i lajmeve nga të gjitha rrjetet sociale, duke i dhënë mundësi fansave që jo vetëm ta ndjekin, por edhe të bëhen pjesë e bisedave nëpërmjet komenteve. Aplikacioni Vamos Leo mund të shkarkohet në Google Play dhe App Store.
Më 15 Qershor, një ditë përpara zhvillimit të ndeshjes së parë të Argjentinës kundër Bosnjë-Hercegovinës, tifozat kanë pasur mundësinë e fitimit të biletës për të parë finalen e Botërorit 2014, drejtpërdrejt nga Brazili. Pikërisht në këtë datë është shfaqur dhe premiera e filmit të parë zyrtar të quajtur “Vamos Leo”. Për të gjithë ata që e kanë ndjekur këtë film, përshtypjet kanë qenë shumë të mira, pasi çdo pjesë e tij paraqiste mjeshtërisht jetën e futbollistit me famë ndërkombëtare nga një tjetër prizëm, ashtu siç Leo Messin nuk e kemi parë kurrë, “prapa kuintave” ose thënë ndryshe prapa skenave të Kampionatit Botëror Brazil 2014.
(Herë të lexuara: 234)
als_Latn als_Latn als_Latn als_Latn als_Latn